gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9133, del 22-07-2021 (2021/7706)

Informació pública del compte general del Consorci de les Comarques Centrals Valencianes corresponent a l'exercici 2020.
------------------------------------------------------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7706


Organisme emissor
:   Consorci de Les Comarques Centrals Valencianes

Tipus de document
:   Anunci

Informació pública del compte general del Consorci de les Comarques Centrals Valencianes corresponent a l'exercici 2020. [2021/7706]  
La Comissió Executiva-Especial de Comptes-Informativa Permanent d'Hisenda del Consorci de les Comarques Centrals Valencianes, en la sessió extraordinària que va tindre lloc el dia 12 de juliol de 2021, va acordar dictaminar favorablement el compte general del Consorci de les Comarques Centrals Valencianes corresponent a l'exercici 2020.  
Cosa que es fa pública d'acord amb allò que s'ha establert en l'article 212.3 del Reial decret legislatiu 2/2004, de 5 de març, pel qual s'aprova el text refós de la Llei d'hisendes locals, als efectes que durant el termini de 15 dies hàbils, i huit dies més, comptadors des de l'endemà de l'última publicació del present edicte en el Diari Oficial de la Generalitat Valenciana, els interessats hi puguen presentar reclamacions, objeccions o observacions.  
El compte general de l'exercici esmentat serà sotmès a aprovació de la junta general del Consorci de les Comarques Centrals Valencianes, junt amb, si és el cas, les reclamacions presentades en el termini d'exposició publica.  
  
Ontinyent, 13 de juliol de 2021.- El president del CCV: Roberto Granero Martín.
Diari Oficial de la Generalitat Valenciana


Sumari del DOGV 9009, del 01-02-2021 (2021/796)

Edicte de notificació de sentència en el judici verbal 000270/2020.
-------------------------------------------------------------------

### Dades del document

Número de DOGV
:   9009

Data del DOGV
:   01-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/796


Organisme emissor
:   Jutjat de Primera Instància Número 4 de Gandia

Tipus de document
:   Edicte

Edicte de notificació de sentència en el judici verbal 000270/2020.  
  
  
  
 [2021/796]  
Vicente Miñana Llorens, lletrat de l'Administració de justícia del Jutjat de Primera Instància número 4 de Gandia, porta a efecte la notificació de la resolució, Sentència 11/21, del judici de referència, el text literal de la qual és el següent:  
  
«Jutge que la dicta: Joaquin Femenia Torres.  
Lloc: Gandia.  
Data: 18 de gener de 2021.  
  
Dispositiva  
Estime la demanda interposada pel procurador Alberto Docón Castany, en representació de Julián Tello López, contra José Manuel Dieguez Nieves, declarat en situació legal de rebel·lia, i declare que pertoca el desnonament sol·licitat per expiració del termini legal de l'arrendament de l'immoble local comercial a la planta baixa situada al número 16 del carrer del Tossal d'aquesta localitat de Gandia, i commine el demandat al fet que, dins del termini legal, el deixe buit, lliure i a la disposició de la part actora.  
  
Les costes processals s'imposen a la part demandada.  
Notifiqueu la present resolució a les parts, i feu-los saber que contra aquesta es pot interposar un recurs d'apel·lació.  
Aquesta és la meua sentència, de la qual es portarà testimoniatge a les actuacions, definitivament jutjat en primera instància. Ho pronuncie, mane i signe.»  
Atés que es desconeix el domicili o la residència actuals de la part demandada, per resolució de hui, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el tauler d'anuncis del Jutjat per a portar a efecte la diligència de notificació.  
  
  
Gandia, 18 de gener de 2021. El lletrat de l'Administració de justícia: Vicente Miñana Llorens.
Diari Oficial de la Generalitat Valenciana


Sumari del DOGV 9238, del 20-12-2021 (2021/12807)

Oferta d'ocupació pública ordinària i extraordinària de consolidació i estabilització de l'ocupació temporal.
-------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12828


Data del document
:   13-12-2021

Organisme emissor
:   Ajuntament d'Eslida

Tipus de document
:   Anunci

Descriptors 

:   * Eslida
    * concurs administratiu

Oferta d'ocupació pública ordinària i extraordinària de consolidació i estabilització de l'ocupació temporal.  
 [2021/12476]  
Mitjançant la Resolució d'alcaldia núm. 242, de data 14.12.2021, d'aquest ajuntament, es va aprovar l'oferta d'ocupació pública extraordinària de consolidació i estabilització de l'ocupació temporal, que compleix les previsions de l'article 2 del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, juntament amb l'oferta ordinària del 2021, corresponent a les places que a continuació es ressenyen:  
  
Places estabilització  
Personal laboral  
  
Grup de classificació Categoria laboral Vacants  
AG  C1 (AEDL) 1   
  
  
Places ordinàries  
Personal laboral  
  
Grup de classificació Categoria laboral Vacants  
AG  C2 (aux. ad.) 1   
  
  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70.2 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, es publica l'oferta d'ocupació pública per a l'estabilització d'ocupació temporal de l'Ajuntament d'Eslida, en el butlletí oficial de la comunitat autònoma.  
  
Contra la present resolució, que posa fi a la via administrativa, pot interposar alternativament o recurs de reposició potestatiu davant l'Alcaldia, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el Jutjat Contenciós Administratiu de Castelló o, a la seua elecció, el que corresponga al seu domicili, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la seua desestimació per silenci.   
  
Tot això sense perjudici que es puga interposar qualsevol altre recurs que poguera estimar més convenient al seu dret.  
  
Eslida, 13 de desembre de 2021.- L'alcaldessa presidenta: Lucia Doñate Sorribes.
Diari Oficial de la Generalitat Valenciana


Sumari del DOGV 9190, del 07-10-2021 (2021/10246)

DECRET 155/2021, de 6 d'octubre, del Consell, de concessió de la Distinció de la Generalitat al Mèrit Empresarial i Social al Grup Enercoop.
--------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10246


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 155/2021, de 6 d'octubre, del Consell, de concessió de la Distinció de la Generalitat al Mèrit Empresarial i Social al Grup Enercoop. [2021/10088]  
El Decret 131/2016, de 7 d'octubre, del Consell, va crear la Distinció de la Generalitat al Mèrit Empresarial i Social per a reconéixer la labor i trajectòria d'aquelles persones o entitats que han destacat pel seu treball, vocació o compromís amb el creixement intel·ligent, responsable i sostenible de la Comunitat Valenciana.  
La Cooperativa Elèctrica San Francisco de Asis de Crevillent, empresa matriu del Grup Enercoop, nascuda en 1925, és una de les tres primeres companyies energètiques independents de la Comunitat Valenciana, amb més d'11.000 socis i un model basat en el subministrament d'energia de manera justa, democràtica, descentralitzada, renovable, digital i a un menor preu.  
Enercoop ha impulsat el projecte COMPTEM que ha convertit a Crevillent en una comunitat energètica local pionera i de referència a Europa.  
A més, el seu marcat caràcter social li ha portat a revertir els seus beneficis en accions de responsabilitat social corporativa, a través d'iniciatives socials i culturals i del Fons d'Educació, Formació i Promoció del Cooperativisme.  
Per això, com a reconeixement al seu posicionament responsable en l'actual marc de transició energètica, exemple de com una cooperativa tradicional projecta el futur, prèvia deliberació del Consell, en la reunió de 6 d'octubre de 2021,  
  
  
DECRETE  
  
Concedir la Distinció de la Generalitat al Mèrit Empresarial i Social al Grup Enercoop.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9038, del 10-03-2021 (2021/1611)

Notificació de la sentència dictada en el judici verbal número 306/2019.
------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1611


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici verbal número 306/2019. [2021/1611]  
Part demandant: C.P. La Torre 6 El Saler.  
Advocat: Luis Vicent Boscá.  
Procuradora: Rosa Ana Pérez Pucho.   
Part demandada: Levantina de Gestión Turística, SA.  
Sobre verbals de propietat horitzontal  
En el judici a què s'ha fet referència, s'ha dictat la resolució que té el text que, literalment, és com segueix:  
Sentència número 225/19  
Magistrat jutge: Juan Francisco Guerra Mora.  
Lloc: València.  
Data: 14 de novembre de 2019.  
  
«Dispositiva  
Estime la demanda formulada per C.P. La Torre 6 El Saler, contra Levantina de Gestión Turística, SA, a la qual condemne a abonar a Levantina de Gestión Turística la quantitat de 2.458,73 euros, amb els interessos legals. Li impose, a més, el pagament de les costes causades en aquest procediment.  
Mode d'impugnació: notifiqueu aquesta resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació, dins del termini de 20 dies des que es notifique, mitjançant la presentació davant d'aquest jutjat d'un escrit en què s'expose la resolució apel·lada, amb la indicació dels pronunciaments que impugna. El recurs no s'admetrà si, quan es presente, la part no acredita que ha consignat, en l'entitat Banesto i en el compte de depòsits i consignacions obert a nom d'aquest jutjat, amb referència a aquest procediment, la quantitat de 50 euros en concepte de depòsit per a recórrer-hi, d'acord amb la disposició addicional quinzena de l'LOPJ (introduïda per l'LO 1/2009, de 3 de novembre).  
  
Aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència a Levantina de Gestión Turística, SA.  
  
València, 4 de febrer de 2021.- El lletrat de l'Administració de justícia: Francisco Tomás Llavador.
Diari Oficial de la Generalitat Valenciana


Sumari del DOGV 9238, del 20-12-2021 (2021/11861)

CORRECCIÓ d'errades de la Resolució de 27 d'octubre de 2021, de la Conselleria d'Educació, Cultura i Esport, per la qual es modifica l'autorització del centre privat de Formació Professional Escuela Professional Xavier, de València, per canvi de titularitat (codi 13065105).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/11605


Data del document
:   17-11-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució de 27 d'octubre de 2021, de la Conselleria d'Educació, Cultura i Esport, per la qual es modifica l'autorització del centre privat de Formació Professional Escuela Professional Xavier, de València, per canvi de titularitat (codi 96929256).  
  
 [2021/11198]  
Advertit un error en la Resolució de 27 d'octubre de 2021, adés esmentada, publicada en el Diari Oficial de la Generalitat Valenciana de 15 de novembre de 2021, número 9215, escau fer la rectificació corresponent.  
En el punt segon de la resolució  
  
On diu:  
«Segon  
La present resolució tindrà efectes des de la data en què es dicta.»  
  
  
Ha de dir:  
«Segon  
La present resolució tindrà efectes des del dia 1 de gener de 2022.»  
  
En el part dispositiva de la resolució, cal afegir  
  
«Tercer  
Quant a la modificació de convenis o concerts educatius subscrits amb el centre, caldrà ajustar-se al que es disposa en el Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació.»  
  
València, 17 de novembre de 2021.- El conseller d'Educació, Cultura i Esport, p. d. (Resolució de 26 d'octubre de 2016), el secretari autonòmic d'Educació i Formació Professional: Miguel Soler Gracia.
Diari Oficial de la Generalitat Valenciana


Sumari del DOGV 9099, del 03-06-2021 (2021/6106)

Extracte de la Resolució de 3 de maig de 2021, del rector de la Universitat Politècnica de València, per la qual es convoquen els premis 2021 als treballs de fi de grau Càtedra Aitex per al curs 2020-2021.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6106


Data del document
:   03-05-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de maig de 2021, del rector de la Universitat Politècnica de València, per la qual es convoquen els premis 2021 als treballs de fi de grau Càtedra Aitex per al curs 2020-2021. [2021/6106]  
BDNS (identif.): 566996.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/566996)  
  
Primer. Beneficiaris  
Poden participar en el present concurs totes aquelles persones o col·lectius que complisquen els següents requisits:  
Alumnes de la Universitat Politècnica de València que complisquen les següents condicions:  
- Estar matriculats en el curs 2020-2021 del TFG de qualsevol de les titulacions oferides a la Universitat Politècnica de València..   
- Defensar el TFG amb anterioritat al 15 d'octubre de 2021.  
- Realitzar un TFG relacionat amb el sector tèxtil.  
- Aprovar el TFG.  
  
Segon. Objecte  
L'objecte d'aquesta convocatòria és la concessió de tres premis als alumnes de la Universitat Politècnica de València, que desenvolupen un treball Final de Grau (d'ara en avant TFG) sobre temes relacionats amb el sector tèxtil, bé des d'un punt de vista tecnològic, de disseny, de gestió, organització, logística, economia, etc.  
Aquests treballs fi de grau estaran tutoritzats per un o més professors de la Universitat Politècnica de València relacionat amb la temàtica que aborde.  
  
Tercer. Bases reguladores  
Accessibles en https://catedraaitex.webs.upv.es/  
  
Quart. Quantia  
Es concediran tres premis dotats amb:  
1r premi de 2.000 euros.  
2n premi de 1.000 euros.  
3r premi de 500 euros.  
De forma paral·lela, Aitex, podrà establir un programa de contractació laboral en pràctiques destinat a algun dels premiats  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 15 d'octubre de 2021.  
  
València, 3 de maig de 2021.- El rector de la Universitat Politècnica de València: José Francisco Mora Mas.
Diari Oficial de la Generalitat Valenciana


Sumari del DOGV 9115, del 28-06-2021 (2021/7073)

Correcció d'errades de la licitació per a l'alienació de l'aprofitament cinegètic en muntanyes públiques a la província de València per a les temporades 2021-2022 i següents.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9115

Data del DOGV
:   28-06-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/7073


Data del document
:   21-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Correcció d'errades de la licitació per a l'alienació de l'aprofitament cinegètic en muntanyes públiques a la província de València per a les temporades 2021-2022 i següents. [2021/7073]  
Advertides errades en la publicació de l'anunci de 2 de juny de 2021 relatiu al procediment i condicions per a l'alienació de l'aprofitament cinegètic en zones de caça controlada i muntanyes d'utilitat pública gestionats per la Conselleria d'Agricultura, Desenvolupament Rural, Emergència Climàtica i Transició Ecològica, a la província de València, tant de titularitat municipal com de propietat de la Generalitat Valenciana, per a les temporades 2021-2022 i següents. De conformitat amb el que es preveu en l'article 109.2 de la Llei 39/2015, de 2 d'octubre, del procediment administratiu comú de les administracions públiques, es procedeix a la seua esmena en el següent sentit:  
  
D'altra banda, cal assenyalar que són Zona de Caça Controlada (ZCC) els aprofitaments oferits en les muntanyes:  
  
Muntanya Núm. UP Denominació TM  
139 BARRANCO SANCHO LA YESA  
162 EL CARRASCAL, ELS PLANS I LES OMBRIES LA YESA  
167 CASAS DEL DOCTOR REQUENA  
  
  
València, 21 de juny de 2021.- La directora territorial: Isabel Gomis Moratal.
Diari Oficial de la Generalitat Valenciana


Sumari del DOGV 9036, del 08-03-2021 (2021/2392)

Citació als interessats en el procediment ordinari número 44/2021 del Jutjat Contenciós Administratiu número 8 de València.
---------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2392


Organisme emissor
:   Conselleria de Sanitat Universal i Salut Pública

Tipus de document
:   Anunci

Citació als interessats en el procediment ordinari número 44/2021 del Jutjat Contenciós Administratiu número 8 de València. [2021/2392]  
El director general de Farmàcia i Productes Sanitaris de la Conselleria de Sanitat Universal i Salut Pública fa saber que Francisco Garrido Ojeda ha interposat un recurs contenciós administratiu contra la Resolució de 26 d'octubre de 2020, de la Secretària Autonòmica de Salut Pública i del Sistema Sanitari Públic, per la qual es desestima el recurs d'alçada i es procedeix a estimar positivament el compliment de la Resolució de 31 de juliol de 2020, del director general de Farmàcia i Productes Sanitaris de la Conselleria de Sanitat Universal i Salut Pública, relativa a la imposició de sanció en el procediment incoat a Francisco Garrido Ojeda, en qualitat de farmacèutic titular de l'oficina de farmàcia número 788 de la localitat de València.  
  
Aquest recurs és el procediment ordinari número 000044/2021 del Jutjat Contenciós Administratiu núm. 8 de València, que ha sol·licitat que se li envie l'expedient.  
També s'ha notificat aquesta resolució al recurrent i, en compliment del que es disposa en l'article 49.1 de la Llei 29/1998, de 13 de juliol, reguladora de la jurisdicció contenciosa administrativa, es notifica als possibles interessats que ha sigut remesa a l'esmentada sala l'expedient administratiu impugnat i se'ls cita en el termini de nou dies a fi que puguen comparéixer en les referides actuacions, si ho estimen convenient.  
  
València, 3 de març de 2021.- El director general de Farmàcia i Productes Sanitaris: José Manuel Ventura Cerdá.
Diari Oficial de la Generalitat Valenciana


Sumari del DOGV 9013, del 04-02-2021 (2021/799)

Informació pública del Pla de mobilitat urbana sostenible.
----------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/799


Data del document
:   25-01-2021

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * Guardamar del Segura
    * pla d'urbanisme
    * administració local

Informació pública del Pla de mobilitat urbana sostenible.  [2021/799]  
Mitjançant un Acord plenari, de 25 d'abril de 2019, s'inicia el procediment d'aprovació del Pla de mobilitat urbana sostenible de Guardamar del Segura.  
S'hi ha emés respecte d'això informe ambiental i territorial estratègic favorable per l'òrgan ambiental de l'Administració autonòmica i a fi de complir el que disposa l'article 10 de la Llei 6/2011, d'1 d'abril, de la Generalitat, de mobilitat de la Comunitat Valenciana, se sotmet a exposició pública el document indicat durant quaranta-cinc dies hàbils comptats a partir del següent al de la publicació del present anunci en el Diari Oficial de la Generalitat Valenciana. Podrà examinar-se el document íntegre en el Portal de Transparència (apartat 7.1. Planejament Urbanístic) de la seu electrònica d'aquest ajuntament i en la pàgina web municipal.  
  
Guardamar del Segura, 25 de gener de 2021.- L'alcalde: José Luis Sáez Pastor.